CELEX: 62008CN0104
Language: sk
Date: 2008-03-06 00:00:00
Title: Vec C-104/08: Návrh na začatie prejudiciálneho konania, ktorý podal Unabhängiger Verwaltungssenat des Landes Oberösterreich (Rakúsko) 6. marca 2008 – Marc André Kurt/Bürgermeister der Stadt Wels

7.6.2008   
            
            
               SK
            
            
               Úradný vestník Európskej únie
            
            
               C 142/13
            
         Návrh na začatie prejudiciálneho konania, ktorý podal Unabhängiger Verwaltungssenat des Landes Oberösterreich (Rakúsko) 6. marca 2008 – Marc André Kurt/Bürgermeister der Stadt Wels
   (Vec C-104/08)
   (2008/C 142/21)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Unabhängiger Verwaltungssenat des Landes Oberösterreich
   Účastníci konania pred vnútroštátnym súdom
   
      Žalobca: Marc André Kurt
   
      Žalovaný: Bürgermeister der Stadt Wels
   Prejudiciálne otázky
   
               1.
            
            
               Je v súlade so základnými zásadami Zmluvy o založení Európskeho spoločenstva, ako aj Zmluvy o EÚ (Ú. v. EÚ C 321 E/1) a v súlade so slobodami, ktoré z týchto Zmlúv vyplývajú, ak občanovi EÚ, ktorý vzhľadom na svoje teoretické a praktické vzdelanie a dlhoročné príslušné pracovné skúsenosti a oprávnenia, na základe ktorých je v jednom členskom štáte EÚ formálne a prakticky spôsobilý na teoretické a praktické vzdelávanie žiakov autoškoly a najnovšie aj učiteľov v autoškole, ako aj na založenie, prevádzkovanie a vedenie autoškoly, sa v inom členskom štáte, a to v štáte jeho pôvodu, toto oprávnenie prevádzkovať autoškolu odoprie na základe zákonom definovanej a z empirického hľadiska neprekonateľnej požiadavky mať diplom?
            
         
               2.
            
            
               Je „požiadavka mať diplom“, vyplývajúca z § 109 ods. 1 písm. e) KFG 1967 (zákon o motorových vozidlách z roku 1967) v súlade najmä s hodnotami slobody výkonu hospodárskej a obchodnej činnosti stanovenými v článkoch 16 a 20 Charty základných práv EÚ (Ú. v. EÚ C 303, s. 1), ako aj so slobodnou hospodárskou súťažou a rovnosťou všetkých občanov?
            
         
               3.
            
            
               Treba ustanovenie § 109 ods. 2 KFG 1967 vykladať tak, že aj iné príslušné vzdelanie v spojení so zodpovedajúcou odbornou praxou možno uznať za „iné rovnocenné vzdelanie“?